מסע בין כוכבים: פרודיג'י

מסע בין כוכבים: פרודיג'י (באנגלית: Star Trek: Prodigy), הוא שמה של סדרת אנימציה ממוחשבת המשודרת בשירות הסטרימינג נטפליקס, ובעבר שודרה בשירות הסטרימינג פרמאונט+ ולאחר מכן בערוץ ניקלודיאון הנמצא בבעלות התאגיד ויאקום/CBS, בעל הזכויות בזיכיון "מסע בין כוכבים", כולן בבעלות תאגיד הענק National Amusements (אנ') שהיה בבעלות סאמנר רדסטון (אנ'), ונמצא כעת בבעלות בתו, שרי רדסטון (אנ'). הסדרה פונה לקהל של בני נוער, לראשונה מאז "מסע בין כוכבים: סדרת האנימציה", ששודרה בשנות השבעים, ויחד עם "מסע בין כוכבים: סיפונים תחתונים", הן סדרות האנימציה הראשונות בזיכיון מאז שנות השבעים. בישראל, הסדרה עלתה לשידור בערוץ ניקלודיאון ב-10 באפריל 2022. עם תחילת שידוריה בישראל, הייתה זו סדרת "מסע בין כוכבים" הראשונה המדובבת לעברית. ב-23 ביוני 2023 דווח ששירות הסטרימינג ביטל את הסדרה עוד בטרם שודרה עונתה השנייה. ב-11 באוקטובר הודיעו יוצרי הסדרה שהיא נרכשה לשידור על ידי שירות הסטרימינג נטפליקס, שישדר את עונתה הראשונה, ובהמשך גם את עונתה השנייה. עלילת הסדרה מתמקדת בשישה בני נוער חייזרים מרביע דלתא, השבויים במושבת כרייה ממנה איש לא הצליח להימלט. השישה מוצאים חללית נטושה, היו.אס.אס פרוטוסטאר (USS Protostar, NX-76884), נמלטים בעזרתה ויוצאים בה להרפתקאות. על החללית הם נעזרים בתוכנת אימונים הולוגרפית שעוצבה בדמותה של קפטן קתרין ג'יינוויי. עלילת הסדרה מתחילה בשנת 2383, כלומר כחמש שנים לאחר שובה של "וויאג'ר" מרביע דלתא בסיום הסדרה "מסע בין כוכבים: וויאג'ר". ערך מורחב – מסע בין כוכבים: פרודיג'י – דמויות קייט מאלגרו בתפקיד תוכנת אימונים הולוגרפית המדמה את קפטן קתרין ג'יינוויי. את דמותה מגלמת הדר שחף-מעיין בדיבוב בעברית. ריילי אלאזראקי בתפקיד רוק-טאהק, מגזע הבריקרי, ילדה מבריקה בת שמונה. רוק ביישנית, אך נהנית מחברת חיות. את דמותה מגלמת נגה קופרווסר בדיבוב בעברית. ברט גריי בתפקיד דאל ר'אל, בן 17 מגזע לא ידוע. מחשיב עצמו כבעל חשיבה מקורית שאפילו במצבים הקשים ביותר ממשיך להחזיק בכוח בתקווה. את דמותו מגלם ברק ברויטמן בדיבוב בעברית. אנגוס אימרי בתפקיד אפס, מגזע המדוזיאנים שהם צורת חיים חסרת מגדר ומבוססת אנרגיה, ללא מבנה מוצק. אפס עוטה חליפת בידוד על מנת שלא להיחשף ליתר הצוות, דבר שעלול לגרום להם לאבד את שפיות דעתם. את דמותה מגלמת ענת ניב בדיבוב בעברית. ג'ייסון מנטזוקאס בתפקיד ג'נקום פוג, טלרייט בן 16. הטלרייטים ידועים כחובבי ויכוחים, וכמותם גם ג'נקום. ג'נקום ישמש כפרקליט השטן ללא קשר לדעתו הוא, במטרה לשמוע את כל הצדדים. את דמותו מגלם גילן שחף בדיבוב בעברית. אלה פורנל בתפקיד גווין, בת 17 מגזע הוואו נ'אקאט שגדלה במושבת הכרייה הקודרת עם אביה, וחלמה לחקור את הכוכבים. את דמותה מגלמת אלעד סמוכה בדיבוב בעברית. די בראדלי בייקר בתפקיד מארף, שגילו וגזעו לא ידועים, אך הוא גוש ג'לטיני מקסים ובלתי ניתן להריסה, בעל תזמון מצוין ותיאבון בלתי ניתן לסיפוק לחלקי הספינה. בילי קמפבל בתפקיד ת'דיון אוקונה ההודעה הראשונה על הפקה מתוכננת משותפת של סדרת אנימציה בזיכיון מסע בין כוכבים המיועדת לקהל צעיר יותר התקבלה במהלך ראיון עם אלכס קורצמן, האחראי על הרחבת זיכיון מסע בין כוכבי הטלוויזיוני מטעם CBS, בחודש ינואר 2019. בפברואר באותה שנה דיווחו מספר כלי תקשורת בארצות הברית שהעסקה עם ניקלודיאון קרובה לחתימה, וכי יוצרי הסדרה המיועדים הם דן וקווין הגמן, האחים האחראים בין היתר על להיטים כמו ציידי הטרולים ולגו נינג'גו. לקראת סוף אפריל, דיווח האתר הרשמי של "מסע בין כוכבים" כי הסדרה קיבלה אור ירוק, וכי הפקתה אושרה. תופק על ידי אלכס קורצמן, קייטי קרנץ, הת'ר קאדין, יוג'ין רודנברי וטרוור רות' באמצעות חברות ההפקה Eye Animation Productions, זרוע האנימציה החדשה של CBS, חברת Secret Hideout, חברת ההפקה של קורצמן עצמו ו-Roddenberry Entertainment, השייכת ליוג'ין "רוד" רודנברי, בנו של ג'ין רודנברי, יוצר "מסע בין כוכבים". ב-10 ביולי צייץ הסופר דייוויד מאק, שכתב ספרים רבים ביקום של מסע בין כוכבים, שהוא מועסק כיועץ בשתי סדרות האנימציה של מסע בין כוכבים, סיפונים תחתונים והסדרה שתעלה ברשת ניקלודיאון. בראיון שנערך ב-7 באוקטובר סיפרו קורצמן והת'ר קאדין שהסדרה לא תצא בשנת 2021 אלא לאחר מכן מאחר שתהליך ההפקה של סדרת אנימציה ממוחשבת ארוך בהרבה משציפו. בנוסף ציינו שבדומה לסדרת האנימציה הנוספת בזיכיון, מסע בין כוכבים: סיפונים תחתונים, גם סדרה זו נכנסה להפקה של שתי עונות ראשונות במקביל. קורצמן מסר ששם הסדרה כבר ידוע, אך הוחלט שלא לפרסמו בשלב זה. בינואר 2020 הוכרז כי הסדרה תיקרא "פרודיג'י". באוגוסט 2020 דווח כי בן היבון יביים את הסדרה וישתתף בהפקה ובכתיבה. בחודש אפריל 2020, החלו שמועות טוענות שעקב הצלחתה של "מסע בין כוכבים: פיקארד", מתכננת הרשת סדרה בכיכובה של קפטן ג'יינוויי וכי ישנן שיחות בין ההפקה לשחקנית בנושא. בחודש מאי 2020, במהלך מגפת הקורונה, התראיינה השחקנית קייט מאלגרו וציינה שהיא אינה שוללת את האפשרות לחזור ולגלם את דמותה של קפטן ג'יינוויי, אך ציינה שנכון למועד הראיון לא התקדם דבר בנושא. ב-8 באוקטובר 2020, במהלך אירועי קומיק-קון, ניו יורק שנערכו בצל מגפת הקורונה, התראיינו אלכס קורצמן והאחים הגמן בשיחת וידאו והזמינו בהפתעה את קייט מאלגרו, על מנת להודיע על ליהוקה לתפקיד קפטן קתרין ג'יינוויי בסדרה. על פי הראיון, ג'יינוויי תהווה דמות מדריכה והשראה לילדים שמשתלטים על הספינה הנטושה. ב-5 באפריל 2021 עדכן האתר הרשמי של הזיכיון כי לא מדובר בדמותה של ג'יינוויי עצמה, אלא במדריך חירום הולוגרפי בדמותה. ב-14 ביוני 2021 הוכרזו יתר הליהוקים לדמויות הקבועות בסדרה. בתחילת 2021 מסר השחקן בילי קמפבל בראיון כי הוא עתיד לחזור ולגלם את דמותו של ת'דיון אוקונה, מהפרק "The Outrageous Okona" בסדרה "מסע בין כוכבים: הדור הבא". בתחילה, מאז ההודעה על תחילת הפקת הסדרה, דווח כי הסדרה תשודר בערוץ ניקלודיאון, אלא שעם ההודעה על השקת שירות הסטרימינג החדש של ViacomCBS המאוחדת, פרמאונט+, דווח כי הסדרה תשודר לראשונה בשירות הסטרימינג ורק לאחר תום שידורה שם תשודר גם בערוץ ניקלודיאון. בקנדה משודרת הסדרה בערוץ המדע הבדיוני של רשת CTV. ב-8 בספטמבר 2021, פורסם כי הסדרה תחל את שידוריה ב-28 באוקטובר 2021. לאחר שידור הפרק השלישי, "Dreamcatcher", הסבירה פרמאונט+ שהעונה הראשונה תכלול 20 פרקים (ולא 10 כפי שהובן בטעות קודם לכן), וכי השידור לא יהיה רצוף. חמשת הפרקים הראשונים ישודרו ברצף, לאחר מכן תצא הסדרה להפסקה זמנית עם תחילת שידוריה של העונה הרביעית של "דיסקברי", ישודרו חמישה פרקים נוספים עד לתחילת העונה השנייה של "פיקארד", והעשרה הנותרים ישודרו במהלך 2022. בחודש אוגוסט 2020 עדכן קורצמן שנמי מלומד נשכרה לכתיבת הפסקול לסדרה חדשה ביקום "מסע בין כוכבים", לאחר שהרשימה אותו בכתיבת הפסקול לפרק "Q&A" בסדרה מסעות קצרים. באותה עת לא ציין קורצמן איזו מהסדרות תלחין מלומד, אך בהמשך הדרך ציינה מלומד כי מדובר בפרודיג'י. בחודש נובמבר 2021 הודיעה פרמאונט+ רשמית כי בניגוד לאמור קודם לכן, העונה הראשונה תורכב מעשרים פרקים (קודם לכן הובן שהוזמנו שתי עונות של 10 פרקים כל אחת), וכי הוזמנה עונה שנייה, שתאריך שידורה טרם נמסר. ביוני 2023 דיווח האתר וריאטי כי הסדרה בוטלה וכי היא תוסר משירות הסטרימינג פרמאונט+. עונתה השנייה של הסדרה תושלם, ולאחר מכן תוצע הסדרה כולה למכירה לשירותים אחרים. אם תירכש תשודר עונתה השנייה בביתה החדש של התוכנית, וקיימת אפשרות תאורטית להפקת עונות נוספות על ידי השירות שירכוש אותה. מטרת הביטול היא קבלת החזר מס על תוכניות שלא קיבלו די צפיות. באוגוסט 2023, במהלך כנס של הזיכיון בלאס וגאס, שודר טריילר לעונה השנייה, ויוצרי הסדרה עדכנו שחצי מהעונה הראשונה מוכנה לשידור, ושהם עמלים על סיום שלב הפוסט פרודקשן של המחצית השנייה. עוד ציינו היוצרים שהם מחפשים בית לעונה השנייה וכי הם משוכנעים ב-99% שבית כזה אמנם יימצא, וכי הם מקווים שאותו בית יאפשר גם יצירת עונה שלישית שאחריה תמשיך הסדרה בסדרת סרטים. היוצרים קראו למעריצי הסדרה להשמיע את קולם בכל דרך על מנת להבטיח את עתידה של הסדרה. ב-11 באוקטובר 2023 דיווחו האחים הגמן כי שירות הסטרימינג נטפליקס רכש את הסדרה. עונתה הראשונה תשודר בו ב-2023, והעונה השנייה תעלה ב-2024. בתחילת חודש אוגוסט 2023, ואף על פי שהסדרה בוטלה, הוציאו יוצריה, האחים הגמן, קליפ מתוך פרק הפתיחה של העונה השנייה, ובו מופיעה ספינת החלל "וויאג'ר" בגרסה מחודשת, ובנוסף מופיעה דמותו של הדוקטור, כשהיא מדובבת על ידי רוברט פיקארדו, שגילם את הדמות בסדרה "מסע בין כוכבים: וויאג'ר". לאחר ההודעה על ביטול הסדרה, החל קמפיין מעריצים שאתר change.org במהלכו נאספו כ-33,000 חתימות (נכון לאוגוסט 2023). במקביל, יצא קמפיין מימון המונים שבסופו שכרו מעריצי הסדרה מטוס קל שטס מעל משרדי חברות סטרימינג שונות כמו נטפליקס, אמזון פריים וידאו, הולו ואפל TV פלוס בניסיון לשכנע אותן לרכוש את הסדרה. בסופו של דבר נרכשה הסדרה לשידור על ידי נטפליקס. ב-23 במרץ 2024 החל שידור העונה השנייה, בצרפת בלבד. העונה השנייה תעלה בשירות הסטרימינג נטפליקס ב-1 ביולי 2024. בראיון בתחילת 2024 ציינו האחים הגמן כי סוף העונה השנייה משאיר פתח להמשך הסיפור, והם מקווים ללכת בדרכה של הסדרה המקורית, כך שלאחר ביטולה לכאורה יעלו עונות נוספות, סרטים, והמשך לסיפור. יחד עם זאת, ציינו השניים כי הפקת עונה שלישית תארך מספר שנים עקב העבודה הארוכה הנדרשת על האנימציה הממוחשבת של הסדרה. בחודש אוקטובר 2020, במהלך אירועי קומיק-קון, ניו יורק, התראיינו מפיקי התוכנית (קורצמן והאחים הגמן) ובמהלך הראיון הצטרפה אליהם השחקנית קייט מאלגרו וחשפה כי דמותה של קפטן קתרין ג'יינוויי תצטרף אף היא לסדרה. בחודש פברואר 2021 הוצגה תמונת יחסי ציבור ראשונה לסדרה, בה הוצגו לראשונה דמויות ששת החייזרים הצעירים שיככבו בסדרה החדשה. חודשיים לאחר מכן הציגה הרשת את דמותה המצוירת של ג'יינוויי עצמה, כפי שתראה בסדרה. במהלך חודש יוני 2021 פורסמו שמות השחקנים, לצד דמויותיהם. במסגרת שיווק הסדרה החליטו קברניטי הזיכיון כי בכנס קומיק-קון, סן דייגו, שנערך באותה השנה במתכונת וירטואלית פעם שנייה ברציפות עקב מגפת הקורונה, יתקיים פאנל עם כוכבי הסדרה, ביניהם קייט מאלגרו, ברט גריי, אלה פורנל, אנגוס אימרי, ריילי אלאזראקי, די בראדלי בייקר, ג'ייסון מנטזוקאס ויוצרי הסדרה, האחים הגמן והבמאי בן היבון. בחודש יולי, במהלך אירועי הכנס הוצג לראשונה טיזר טריילר, בו הוצגה לראשונה גם הספינה שתככב בסדרה. בראיון לאתר "וראייטי" מסר אלכס קורצמן כי הרשת מתכננת לפרוץ בעזרת הסדרה לתחום שהוזנח בהקשר לזיכיון, ולשווק מוצרים של הסדרה. נוסף על כך מתכננת הרשת להקים פארק שעשועים בהשראת הסדרה והזיכיון. במהלך כנס קומיק-קון ניו יורק באוקטובר 2021, שוחרר קליפ שבו מוצגת הסצנה הראשונה שבה מופיעה קפטן ג'יינוויי, וכן הוכרזו שחקנים נוספים ושמו של הפרק הראשון. כריכת הספר "A Dangerous Trade" כריכת הספר "Supernova" בינואר 2023 ייצאו לאור הספרים "A Dangerous Trade" ו-"Supernova", שיהיו הספרים הראשונים בסדרת ספרים שתלווה את הסדרה. הספרים מסווגים כ-"middle-grade", ומיועדים לגילאי 8–12. אתר האינטרנט הרשמי של מסע בין כוכבים: פרודיג'י (באנגלית) מסע בין כוכבים: פרודיג'י, ברשת החברתית אקס (טוויטר) מסע בין כוכבים: פרודיג'י, ברשת החברתית אינסטגרם "מסע בין כוכבים: פרודיג'י", במסד הנתונים הקולנועיים IMDb (באנגלית) "מסע בין כוכבים: פרודיג'י", באתר נטפליקס "מסע בין כוכבים: פרודיג'י", באתר Rotten Tomatoes (באנגלית) "מסע בין כוכבים: פרודיג'י", במסד הנתונים הקולנועיים KinoPoisk (ברוסית) "מסע בין כוכבים: פרודיג'י", במיזם "אישים" לתיעוד היצירה הישראלית Matthew Razak, CBS Files Trademarks for ‘Star Trek: Section 31’ and ‘Star Trek: Prodigy’, August 2, 2019, Escapist Magazine Chaim Gartenberg, Star Trek: Prodigy will debut on Paramount Plus first before heading to Nickelodeon, Febuary 24, 2021, The Verge Website Joe Otterson, ‘Grease: Rise of the Pink Ladies,’ ‘Star Trek: Prodigy’ Among Four Shows Canceled at Paramount+, Will Be Pulled Off Streamer, June 23, 2023 ציוץ של האחים הגמן ברשת החברתית אקס (טוויטר), 11 באוקטובר 2023 New 'Star Trek' Show Coming to Nickelodeon. StarTrek.com, Apr 24, 2019 Star Trek: Prodigy Debuts Their Captain Janeway, Star Trek's official website Get that Coffee Brewing! Kate Mulgrew Returns as Kathryn Janeway in STAR TREK: PRODIGY, October 8 2020, TrekCore.com Greg Evans, ‘Star Trek: Prodigy’ First Look Images: Alien Starship Crew, Voice Cast Revealed, June 14, 2021, Deadline Alison Pitt, Billy Campbell will return to Star Trek as the outrageous Okona in Nickelodeon’s Prodigy, Febuary 15, 2021, Daily Star Trek News Lesley Goldberg, 'Star Trek': Second Animated Series, More 'Short Treks' Coming to CBS All Access (Exclusive), Jan 8, 2019, The Hollywood Reporter Lesley Goldberg, 'Star Trek': Kids-Focused Animated Series Near Nickelodeon Deal, Feb 13, 2019, The Hollywood Reporter ציוץ של דייוויד מאק EXCLUSIVE: Alex Kurtzman and Heather Kadin on that Nickelodeon STAR TREK Show, If We’ll See a DISCOVERY Movie, PICARD Season 2 (!), and Much More, Ken Reilly, October 7, 2019, TrekCore,com Alison Pitt, Report: New Nickelodeon animated series will be called Star Trek Prodigy, January 28, 2020, Star Trek Daily News Denise Petski, ‘Star Trek: Prodigy’: Ben Hibon To Direct & Co-Executive Produce Nickelodeon Animated Series, August 10, 2020, Deadline Cristian Bone, CBS Reportedly Discussing A Star Trek: Picard Spinoff For Janeway, April 1, 2020, wegotthiscovered.com Laurie Ulster, Interview: Kate Mulgrew On ‘Star Trek: Voyager’ Reunion And Why It Would Be “Delicious” To Play Janeway Again, May 25,2020, TrekMovie.com June 3, 2021, THE WONDER YEARS, THE BIG LEAP, and THE CLEANING LADY Lead New CTV Series for 2021/22 Season, Bell Media טריילר רשמי לסדרה, בעמוד הפייסבוק של מסע בין כוכבים, 8 בספטמבר 2021 ‘Star Trek: Prodigy’ Officially Confirmed For Second Season, Beyond The First 20 Episodes, November 8, 2021, TrekMovie.com Pascale, Anthony (26 באוגוסט 2020). "Alex Kurtzman Says 'Section 31' Series Writers Building A "Very Surprising" Star Trek Show". TrekMovie.com. ארכיון מ-27 באוגוסט 2020. נבדק ב-12 בספטמבר 2020. {{cite web}}: (עזרה) Anthony Pascale, ‘Star Trek: Prodigy’ Producers Talk Janeway/Chakotay, Season 2 Legacy Connections, And Season 3 Hopes, August 14, 2023, TrekMovie Aster Lufkin, The Hageman Brothers and Aaron Waltke Discuss the Future of 'Star Trek: Prodigy', August 22, 2023, Daily Star Trek News First Look, Star Trek: Prodigy - Season 2, Episode 1, Star Trek Save Star Trek Prodigy! petition, at change.org James Hibberd, ‘Star Trek: Prodigy’ Banner Flown Over Netflix Offices in Effort to Save Show, August 25, 2023, The Hollywood Reporter BREAKING – Star Trek: Prodigy Season 2 Is Out Now In France!, March 23, 2024, Trek Central Denise Petski, Star Trek: Prodigy’ Gets Season 2 Release Date On Netflix, June 17, 2024, Deadline Jamie Lovett, Star Trek: Prodigy Creators Tease Hope for Season 3, but There's a Catch, January 3, 2024, Comicbook Star Trek: Prodigy 🚀 BIG Casting Announcement at NYCC!, סרטון באתר יוטיוב, October 8, 2020 BREAKING: Star Trek: Prodigy First Look, Febuary 24, 2021, StarTrek.com Star Trek: Prodigy Debuts Their Captain Janeway, April 5, 2021, StarTrek.com The Star Trek Universe Beams Into Comic-Con@Home, July 8, 2021, StarTrek.com Teaser Trailer For the Animated Kids' Series Star Trek: Prodigy Makes Its Debuts During Comic Con, July 23, 2021, StarTrek.com Joe Otterson, From ‘Star Wars’ to ‘Avatar: The Last Airbender’: How Big IP Is Driving the Streaming Wars, April 15, 2021, Variety Star Trek: Prodigy Announces New Voice Talent During NYCC, October 10, 2021, StarTrek.com "NATAS ANNOUNCES NOMINATIONS FOR FIRST ANNUAL CHILDREN'S & FAMILY EMMYS". 1 בנובמבר 2022. נבדק ב-1 בנובמבר 2022. {{cite web}}: (עזרה) ‘Star Trek: Prodigy’ Wins Emmy For Production Design; LeVar Burton Receives Lifetime Achievement Award, December 11, 2022, TrekMovie ‘Star Trek: Prodigy’ Nominated For TCA Award As Producers Fight For Show’s Future, June 30, 2023, Trek Movie